Nr. 609 prot. Kamëz, më 23.01.2023

**NJOFTIM PËR VEND TË LIRË PUNE**

**SHPALLJE E VENDIT VAKANT PËR POZICIONIN EDUKATORE TË ÇERDHES NR.4 PASKUQAN,BASHKIA KAMËZ .**

Mbështetur në Ligjin nr.139/2015 “për Vetëqeverisjen Vendore”; në Ligjin nr.48/2018 “Për disa shtesa dhe ndryshime në ligjin nr.69/2012 “Për sistemin arsimor parauniversitar në Republikën e Shqipërisë”;

Drejtoria e Arsimit, Rinisë dhe Sportit, institucion në varësi të Bashkisë Kamëz, ***shpall 7 (shtatë) vende vakante për pozicionin Edukatore pranë Çerdhes nr.4 Paskuqan,Bashkia Kamëz .***

**Për pozicionin e punës si Edukatore në çerdhe, duhen plotësuar kriteret e mëposhtme:**

-Të ketë mbaruar arsimin e lartë Infermieri, Mësuesi (Parashkollor, CIU), Shkenca Sociale (Psikologji, Punë Sociale),Shkollë e Mesme Profesionale për Infermieri .

-Të ketë eksperiencë pune në lidhje me fëmijërinë e hershme ( grupmosha 0-3 vjeç).

**Dokumentacioni i kërkuar në dosjen personale, në momentin që aplikanti shpallet fitues:**

1. CV
2. Fotokopje të letërnjoftimit (ID);
3. Vërtetim banimi
4. Çertifikatë personale dhe Çertifikatë familjare.
5. Dëftesë/ Diplomë + listë notash (kopje të noterizuara)
6. Çertifikata,kualifikime etj (nëse dispononi)
7. Librezë pune e njësuar me origjinalin
8. Raport mjeko – ligjor
9. Dëshmi penaliteti (deri në momentin e pajisjes me dëshmi penaliteti, fotokopje të kuponit të aplikimit në postë)
10. 2 fotografi
11. Vërtetim gjykate
12. Vërtetim Prokurorie
13. Vërtetimin nga institucioni ku punon, që nuk ka masë disiplinore në fuqi

**Disa nga detyrat që duhet të kryejë një edukatore në çerdhe janë:**

* Punon nën drejtimin e Përgjegjëses së çerdhes dhe udhëzimeve të mjekut, psikologut dhe punonjësit social.
* Ndjek gjendjen shëndetësore të fëmijës, kontrollon procesin e ushqyerjes duke respektuar etikën e të ngrënit, në përfundim të turnit përpilon raportin mbi gjendjen e fëmijëve që ka patur në grup dhe ia dorëzon edukatores që merr turnin.
* Kujdeset çdo ditë për higjenën e mjedisit të grupit dhe një herë në javë merr pjesë në pastrimin e përgjithshëm të çerdhes.
* Njeh dhe zbaton programin e edukimit sipas formatit të përcaktuar.
* Inkurajon fëmijët me nevoja të veçanta dhe krijon kushte sa më të përshtatshme për zhvillimin e programit të edukimit për fëmijët e grupmoshës 0–3 vjeç.
* Dokumenton zhvillimin e fëmijëve dhe komunikon me prindërit për ecurinë e fëmijës.
* Zbaton Konventën e të Drejtave të Fëmijëve.

Dorëzimi i dokumentacionit do të kryhet **me postë** për Drejtorinë e Arsimit, Rinisë dhe Sportit, në Bashkinë Kamëz brenda datës **01.02.2023**

**DREJTORIA E ARSIMIT,RINISË DHE SPORTIT**